**ROMÂNIA**

**JUDEŢUL HUNEDOARA**

**COMUNA TOMESTI**

**CONSILIUL LOCAL**

**HOTĂRÂREA NR. 56/2023**

**PRIVIND ANALIZA STADIULUI DE ÎNSCRIERE A DATELOR ÎN REGISTRUL AGRICOL PENTRU TRIMESTRUL III AL ANULUI 2023 ŞI STABILIREA MĂSURILOR PENTRU EFICIENTIZAREA ACESTEI ACTIVITĂŢI.**

 **CONSILIUL LOCAL AL COMUNEI TOMESTI , JUDEŢUL HUNEDOARA;**

Examinând:

* Proiectul de hotărâre nr. 53 din 13.10.2023 privind analiza stadiului de înscriere a datelor în Registrul agricol pentru trimestrul III al anului 2023 şi stabilirea măsurilor pentru eficientizarea acestei activităţi, iniţiat de către primarul comunei Tomesti ;
* Referatul de aprobare nr. 3/58 din 13.10.2023 cu privire la analiza stadiului de înscriere a datelor în Registrul agricol pentru trimestrul III al anului 2023 şi stabilirea măsurilor pentru eficientizarea acestei activităţi, prezentată de domnul primar Vasiu Adrian Viorel ;

 Analizand Raportul compartimentului agricol nr. 4/58 din 13.10.2023 din cadrul Primariei comunei Tomesti, precum si in baza avizului favorabil al comisiei de specialitate pentru programe de dezvoltare economico-sociale, buget, finante, administrarea domeniului public si privat al comunei, agricultura, gospodarire comunala, protectia mediului, servicii si comert din cadrul Consiliului local nr. 5/60 din 25.10.2023 .

 In scopul asigurarii unei evidente unitare cu privire la categoriile de folosinta a terenurilor, a mijloacelor de productie agricola si a efectivelor de animale care contribuie la dezvoltarea agriculturii si buna utilizare a resurselor locale, autoritatile administratiei publice locale ale comunelor, oraselor si municipiilor organizeaza intocmirea si tinerea la zi a registrului agricol, pe suport hartie si in format electronic, conform formularelor registrului agricol aprobate prin hotarare a Guvernului, pe unitati administrativ-teritoriale si pe localitati componente ale acestora.

 În temeiul dispoziţiilor:

* O.G. nr.28/2008 privind registrul agricol, cu completările şi modificările ulterioare;
* Hotararea de Guvern nr 985/2019 privind registrul agricol pe anii 2020-2024;
* O.G. nr. 2/2001 privind regimul juridic al contravenţiilor, cu completările şi modificările ulterioare;
* Legea nr. 52/2003 privind transparenţa decizională în administraţia publică, cu modificările şi completările ulterioare
* Art.7 alin. 4 din Ordinul nr. 25/2020 pentru aprobarea Normelor tehnice privind modul de completare a [registrului agricol](http://legislatie.just.ro/Public/DetaliiDocumentAfis/221968) pentru perioada 2020-2024

 În conformitate cu prevederile art.129, alin. (1) si (2) lit.a şi art.139 alin.1 şi art. 196, alin. (1), lit. a) dinOrdonanta de Urgenta nr. 57/2019 privind Codul administrative, cu modificarile si completarile ulterioare ;

**H O T Ă R Ă Ş T E :**

 **Art.1**. - Se ia act de stadiul de înscriere a datelor în Registrul agricol pentru trimestrul III al anului 2023 în conformitate cu datele din raportul de specialitate al Compartimentului Agricol din cadrul aparatului de specialitate al primarului comunei Tomesti , conform anexei 1 care face parter integrantă din prezenta hotărâre.

 **Art.2** – Se aprobă Programul de măsuri pentru eficientizarea datelor înscrise în Registrul agricol, conform anexei 2 care face parter integrantă din prezenta hotărâre.

 **Art.3** – Cu ducere la îndeplinire a sarcinilor din prezenta hotărâre se însărcinează Primarul comunei Tomesti prin Compartimentul Agricol, prin funcţionarul public cu atribuţii în completarea registrului agricol.

**Art.4** - Prezenta hotărâre poate fi contestata potrivit prevederilor Legii contenciosului administrativ nr. 554/2004, cu modificările si completările ulterioare, la Tribunalul Hunedoara, Secţia Contencios Administrativ.

 **Art.5** - Prezenta hotărâre se comunică:

* Instituţiei Prefectului judeţului Hunedoara,
* Primarului comunei Tomesti ,
* Compartimentului Agricol
* prin afişare.

**PREŞEDINTE DE ŞEDINŢĂ, CONTRASEMNEAZA**

 Leucian Sorin-Adrian **SECRETAR GENERAL**

 Giurgiu Sanda

 **Tomesti 26.10.2023**

***Notă:*** Numar consilieri prezenti \_\_\_9\_\_\_\_din totalul de 9 consilieri aflati in functie.

 Cvorumul necesar pentru adoptare majoritate **absoluta** art 5 lit \_cc\_) ( voturi necesare \_5\_\_)

 Prezenta hotărâre s-a adoptat prin vot deschis, cvorumul fiind de: \_\_9\_\_ voturi „pentru” ; \_\_-\_voturi „împotrivă”, \_\_\_-\_\_\_abţineri .

|  |
| --- |
| **PROCEDURI OBLIGATORII ULTERIOARE** **ADOPTĂRII HOTĂRÂRII CONSILIULUI LOCAL NR. 56/2023** |
| **Nr. crt.** | **Operaţiuni efectuate** | **Data ZZ/LL/AN** | **Semnătura persoanei responsabile să efectueze procedura** |
| 0 | 1 | 2 | 3 |
| 1 | Adoptarea hotărârii, potrivit codului administrativ, s-a făcut, prin vot deschis, cu majoritate: | 26.10.2023 |  |
|  |  □ simplă | **X absolută** | □ calificată |
| Art.5 lit. ee)Voturi pentru:\_\_\_Voturi împotrivă:-\_Abţineri:\_-\_\_Nu a votat:\_-\_\_\_ | Art.5 lit. cc)Voturi pentru:\_9\_\_Voturi împotrivă:\_-\_Abţineri:\_-\_\_Nu a votat:\_-\_\_\_ | Art.5 lit. dd)Voturi pentru:\_\_\_Voturi împotrivă:\_\_Abţineri:\_\_\_Nu a votat:\_\_\_\_ |
| 2 | Comunicarea către primar | 31.10.2023 |  |
| 3 | Comunicarea către prefectul judeţului | 31.10.2023 |  |
| 4 | Aducerea la cunoştinţa publică | 31.10.2023 |  |
| 5 | Comunicarea, numai în cazul celei cu caracter individual |  |  |
| 6 | Hotărârea devine obligatorie sau produce efecte juridice, după caz | 01.11.2023 |  |

 **Anexa 1 la Hotărârea nr. 56/2023**

**RAPORT DE ACTIVITATE TRIMESTRUL III AL ANUL 2023**

 Compartimentul Agricol, functioneaza in subordinea directă a Primarului si a Secretarului general al comunei Tomesti , judeţul Hunedoara .

**I. COMPONENTA COMPARTIMENTULUI**

 Activitatea compartimentului este asigurata de un functionar public de executie:

consilier – JURJ LUCICA MARINELA

**II. CADRUL LEGAL**

Activitatea compartimentului este reglementată prin prevederile urmatoarelor acte normative:

* O.G. nr.28/2008 privind registrul agricol, cu completările şi modificările ulterioare;
* Art.7 alin.4 din Ordinul nr. 25/2020 pentru aprobarea Normelor tehnice privind modul de completare

 a registrului agricol pentru perioada 2020-2024;

* Hotararea de Guvern nr 985/2019 privind registrul agricol pe anii 2020-2024 ;
* Ordinul 407/2013 pentru aprobarea contractelor-cadru de concesiune si inchiriere a suprafetelor de pajisti aflate in domeniul public/privat al comunelor, oraselor, respectiv al municipiilor, cu modificarile si completarile ulterioare
* Ordonanta Guvernului 33/2002 privind reglementarea eliberarii certificatelor si adeverintelor de catre autoritatile publice centrale si locale , modificata si completata;
* Ordinul nr. 700/2014 privind aprobarea Regulamentului de avizare, receptie si inscriere in evidentele de cadastru si carte funciara, modificata si completata:

**III. OBIECTUL DE ACTIVITATE AL COMPARTIMENTULUI**

 Având in vedere prevederile Hotararii de Guvern nr 985/2019 privind registrul agricol pe anii 2020-2024 reglementata prin Ordinul nr. 25/2020 pentru aprobarea Normelor tehnice privind modul de completare  a registrului agricol pentru perioada 2020-2024; care la , art.7 alin 4 prevede ca:

   “ Trimestrial, în şedinţa consiliului local, prin grija primarului, se face analiza stadiului de înscriere a datelor în registrul agricol şi, prin hotărâre, se stabilesc măsuri pentru eficientizarea acestei activităţi, inclusiv pentru soluţionarea situaţiilor particulare identificate la nivelul localităţii pe linia completării registrului agricol şi care nu sunt reglementate prin prezentele norme”

 Principalele activitati desfasurate de functionarul din cadrul Compartimentului agricol constau în:

1. Ţinerea la zi a tuturor pozitiilor din registrele agricole, operatiune ce presupune inscrierea, completarea si centralizarea datelor dar si efectuarea operatiunilor de modificare a datelor si informatiilor, cu acordul scris al secretarului;

 In acest sens, fiecare pozitie din registru are un numar de 6 file respectiv 12 pagini, continând un numar de 15 capitole si 17 subcapitole, care trebuie completate cu urmatoarele informatii:

*- Capitolul I*-componenta gospodariei/exploatatiei agricole fara personalitate juridica, nume, prenume, CNP, legaturi de rudenie-denumire-cod-mentiuni

*- Capitolul II* – subcap II a si b terenurile aflate in proprietatea gospodariei(arabil, pasuni, finete, vii, livezi, gradini familiale, paduri, drumuri si căi ferate,constructii, terenuri neproroductive,ape,balti) respectiv identitficarea pe parcele a terenurilor aflate in proprietatea gospodariei, pe fiecare an in parte;

*- Capitolul III*- modul de utilizare a suprafetelor agricole situate pe raza localitatii, pe fiecare an in parte;

*- Capitolul IV* –subcap. a,a1, b1, b2, c,-suprafata arabila situata pe raza localitatii- grupe de cultura si anume-cereale, leguminoase, radacinoase, plante textile, plante pentru industrializare, legume, plante de nutret, plante producerea de seminte respectiv suprafata cultivata in sere si solarii pe raza localitatii si suprafata cultivata cu legume in gradinile familiale pe raza localitatii , pe fiecare an in parte ;

*- Capitolul V* –subcap a,b,c,d - numarul pomilor razleti pe raza localitatii, suprafata plantatiilor pomicole si numarul pomilor pe raza localitatii, alte plantatii pomicole aflate in teren pe raza localitatii, vii, pepinere viticole si hameiste pe raza localitatii, pe fiecare an in parte;

*- Capitolul VI*-suprafetele efectiv irigate in câmp, situate pe raza localitatii, pe culturi, pe fiecare an in parte;

*- Capitolul VII* –animale domestice si/sau animale salbatice crescute in captivitate, in conditiile legii-situatia la inceputul semestrului-pe specii si categorii de animale, pe fiecare an in parte;

*- Capitolul VIII* - evolutia efectivelor de animale in cursul anului, aflate in proprietatea gospodariilor/exploatatiilor agricole fara personalitate juridica, cu domiciliu in localitate si /sau in proprietatea unitatilor cu personalitate juridica, care au activitate pe raza localitatii, pe fiecare an in parte;

*- Capitolul IX* –utilaje, instalatii pentru agricultura si silvicultura, mijloace de transport cu tractiune mecanica si animala existente la inceputul anului, pe fiecare an in parte;

*- Capitolul X* – subcap. A,b - aplicarea ingrasamintelor, amendamentelor si pesticidelor pe suprafete situate pe raza localitatii, respectiv utilizarea ingrasamintelor chimice ( in echivalent substanta activa) la principalele culturi, pe fiecare an in parte;

*- Capitolul XI* –constructii existente la inceputul anului pe raza localitatii –cladiri, adresa cladirii, zona suprafata construita desfasurata – metri patrati, tipul cladirii, anul terminarii, pe fiecare an in parte;

*- Capitolul XII* - Atestatele de producator si carnetele de comercializare eliberate/vizate-produsul pentru care se solicita atestatul, nr atestat /data eliberarii, vizarii semestriale, seria si numarul carnetului de comercializare , data eliberarii, nr. si data avizului consultativ ;

*- Capitolul XIII* – Mentiuni cu privire la sesizarile/cererile pentru deschiderea procedurilor succesorale inaintate notarilor publici-data decesului-date despre succesibili-nume si prenumele, adresa, localitate, strada, numar,numar/data inregistrarii,SNP/BN (societate profesionale notariala, birou notarial) catre care se transmite;

*- Capitolul XIV* - Inregistrari privind exercitarea dreptului de preemtiune-nr.data ofertei de vanzare –suprafata (ha)-numarul de carte funciara, aviz final al MADR /DADR-nr. data, adeverinta de vanzare libera, nr. data, comparator, nume si prenume, pretul(lei);

*- Capitolul XV* - A) Inregistrari privind contractele de arendare- nume si prenume arendas/arendator , nr. contract de arenda, data incheierii contractului de arenda, perioada de arendare, suprafata parcelei arendate, categoria de folosinta, nr bloc fizic, redeventa(lei);

B) Inregistrari privind contractele de concesiune, nume si prenume concedent/concesionar , numar contract de concesiune, data incheierii contractului de concesiune, perioade de concesiune, suprafata parcelei concesionate, categoria de folosinta, nr. bloc fizic.

- Capitolul XVI - Mentiuni speciale.

2. Furnizarea de date catre Directia Judeteana de Statistica, Directia Agricola Hunedoara-Deva sau altor institutii, daca este cazul;

3. Întocmirea si eliberea de atestate de producator si carnet de comercializare a produselor agricole

4. Eliberarea adeverintelor cu privire la datele inscrise in registrele agricole sau cu privire la alte date existente in baza de date a serviciului;

5. Înregistrarea contractelor de arendare si a actelor aditionale incheiate intre arendatori si arendasi,

6. Înregistrarea contractelor de concesiune si a actelor aditionale , incheiate intre concedent si concesionar pentru bunurile agricole aflate pe raza Comunei Tomesti ;

7. Efectuarea de activitati in afara biroului (munca de teren) ceea ce consta in verificarea gospodariilor populatiei sau a societatilor comerciale detinatoare de terenuri agricole sau crescatoare de animale ( din categoriile bovine,ovine,porcine, cabaline,familii de albine),

8. Efectuarea de activitati privind relatii cu publicul, consiliere, acordare de sprijin celor care se adreseaza cu diferite probleme agricole,

9. Colaborarea cu celelalte servicii ale primariei in rezolvarea numeroaselor probleme curente si colaborarea cu diferite institutii ( Directia de Statistaca, Oficiul de Cadastru, Directia Agricola, APIA Institutia Prefectului judetului Hunedoara, Serviciu finante publice locale, Serviciu Comunitar Local de Evidenta a Populatiei, etc) in limita competentei stabilite de conducerea Primariei Tomesti ,

10. Întocmirea de referate pentru sedintele de Consiliu Local Tomesti ;

11.Predarea anuala a documentelor create de Compartimentul Agricol, la arhiva, aceasta activitate presupune arhivarea dosarelor create in conformitate cu Legea nr. 16/1996, a Arhivelor nationale.

 Secretarul general al uat-ului coordoneaza, verifica si raspunde de modul de completare si tinere la zi a registrului agricol. Orice modificare a datelor inscrise in registrul agricol se face numai cu acordul scris al secretarului localitatii.

 Ori de cite ori intervin modificari in registrul agricol referitoare la terenuri, la categoria de folosinta a acestora , la cladiri, la mijloacele de transport sau la orice alte bunuri detinute in proprietate ori in folosinta, dupa caz, de natura sa conduca la modificarea oricaror impozite si taxe locale functionarii publici cu atributii privind completarea, tinerea la zi si centralizarea datelor din registrele agricole, au obligatia de a comunica aceste modificari functionarilor publici din compartimentele de resort din aparatul de specialitate al primarului, in termen de 3 zile lucratoare de la data modificarii.

**IV. ACTIVITATI DESFASURATE IN TRIMESTRUL III ANUL 2023**

 In trimestrul III anul 2023, activitatea functionarului din cadrul compartimentului agricol a fost axata pe semnarea si completarea anuala a registrelor agricole in conditiile impuse de prevederile legale in vigoare, culegerea datelor necesare tinerii la zi si centralizarea datelor din registrele agricole si solutionarea tuturor petitiilor, cererilor si inscrisurilor inregistrate in cadrul compartimentului.

 Functionarul din cadrul compartimentului a avut in trimestrul III anul 2023, in gestiune un numar de 760 pozitii in registrul agricol, din care 363 pozitii ale gospodariilor cu domiciliu in localitate, 367 pozitii ale persoanelor cu domiciliu in alte localitati si 30 pozitii ale persoanelor juridice, care necesita operatiuni de tinere la zi si centralizare a datelor din registrul agricol.

 La data de 30.09.2023 , stadiul inscrierii datelor in registrul agricol este urmatorul:

1. TIP I - Persoane fizice cu domiciliul in comuna Tomesti -363 pozitii- 10 volume ;
2. TIP II - Persoane fizice cu domiciliul in alta localitate -367 pozitii- 11 volume ;
3. TIP III –Persoane juridice cu sediul in localitate - 24 pozitii – 1 volum
4. TIP IV –Persoane juridice cu sediul in alta localitate - 6 pozitii – 1 volum
5. **Suprafata totala teren: 5.981 ha din care** :

 **1.666 ha teren agricol din care :**

 - 552 ha arabil din care

* 616 ha pasuni naturale
* 492 ha fanete naturale
* 6 ha livezi de pom

**4.315 ha teren neagricol din care** :

- 3.837 ha padure si alte terenuri cu vegetatie forestiera

- 75 ha drumuri

- 90 ha constructii

- 288 ha terenuri degradate si neproductive

- 25 ha ape si balti

**6. Animale :**

- bovine– 585 cap

- ovine – 1780 cap

- caprine -179 cap

- porcine – 298 cap

- pasari – 1820 cap

- cabaline – 16 cap

- familii de albine – 485 fam.

- iepuri de carne – 166 cap.

 In trimestrul III anul 2023

- au fost efectuate un numar de 15 operatiuni privind modificarea registrului agricol .

- au fost intocmite un numar de 1 atestat de producator si 1 de carnet de comercializare a produselor agricole, aceasta activitate presupunand intocmirea unei documentatii specifice si deplasarea in teren, pentru verificarea existentei in gospodarii a produsilor si produselor destinate comercializarii in piete .

- au fost eliberate 97 adeverinţe în conformitate cu datele înscrise în Registrele Agricole.

**PREŞEDINTE DE ŞEDINŢĂ, CONTRASEMNEAZA**  Leucian Sorin-Adrian **SECRETAR GENERAL**

 Giurgiu Sanda

 **Tomesti , 26.10.2023**

**Anexa nr. 2 la Hotărârea nr.56/2023**

**PROGRAM DE MĂSURI**

**pentru eficientizarea activităţii de înscriere a datelor în Registrul Agricol**

|  |  |  |  |
| --- | --- | --- | --- |
| Nr. crt. | Denumirea activităţii | Termen de îndeplinire | Persoane responsabile |
| 1 | Se va efectua afişajul şi înştiinţarea populaţiei cu privire la procedura şi termenele de înregistrare în registrele agricole şi în acelaşi timp se va continua verificarea în teren a corectitudinii înscrierii datelor pe baza declaraţiei dată de capii gospodăriilor şi de către reprezentanţii legali ai unităţilor cu personalitate juridică. | permanent | JURJ LUCICA MARINELA |
| 2 | Ori de câte ori intervin modificări în registrul agricol referitoare la terenuri, la categoria de folosinţă a acestora, la clădiri, la mijloace de transport sau la orice alte bunuri deţinute în proprietate ori în folosinţă după caz de natură să conducă la modificarea oricăror impozite şi taxe locale prevăzute de Codul Fiscal .Funcţionarii publici cu atribuţii privind completare şi ţinerea la zi a datelor din registrul agricol au obligaţia de a comunica aceste modificări funcţionarilor publici din compartimentele de resort al aparatului de specialitate al Primarului în termen de trei zile lucrătoare de la data modificării.Datele instrumentate la nivelul oricăror compartimente de resort din cadrul aparatului de specialitate al Primarului şi care fac obiectul înscrierii în registrul agricol se comunică compartimentului de resort cu atribuţii în acest sens în termen de trei zile lucrătoare de la data înregistrării lor prin grija conducătorului compartimentului respectiv. | permanent | JURJ LUCICA MARINELA |
| 3 | Orice modificare în registrul agricol se va face numai cu avizul scris al secretarului Comunei Tomesti  | permanent | JURJ LUCICA MARINELA |
| 4 | Prin rotaţie, o zi pe săptămână, funcţionarul public cu atribuţii în completarea registrului agricol va efectua verificări în teren privind declaraţiile înregistrate.  | permanent | JURJ LUCICA MARINELA |
| 5 | Vor fi aplicate sancţiunile prevăzute de lege în cazurile în care cu ocazia verificărilor efectuate de către , funcţionarul public cu atribuţii în completarea registrului agricol se constată declararea de date neconforme cu realitatea,nedeclararea la termenele stabilite şi în forma solicitată a datelor care fac obiectul registrului agricol | permanent | Primarul Comunei Tomesti  |

**PREŞEDINTE DE ŞEDINŢĂ, CONTRASEMNEAZA**

 Leucian Sorin-Adrian **SECRETAR GENERAL**

 Giurgiu Sanda

 **Tomesti , 26.10.2023**